謝師厚歸南陽效阮步兵
作者：梅堯臣
朝代：宋

paragraphs: 一日復一朝，一暮復一旦。
與子相經過，少會不言散。
我心終未極，歲月忽云晏。
嘶馬思長道，孤鳥逐前伴。
駕言慕儔侶，懷抱若冰炭。
南臨白水湄，風雪振高岸。
意恐慈母念，疾馳節已換。
解劍登北堂，幼婦笑粲粲。
弊裘一以縫，征塵一以澣。
而我客大梁，衣垢自悲歎。